Jeg har købt et hus fra 1930 og skal til at anlægge ny have og nedrive gammel garage. Hvor mange p-pladser skal der indrettes på grunden? Så vidt jeg husker var der for mange år siden et krav om 2 p-pladser pr. bolig i villakvarterer.  
Der er i dag garage til 1 bil og mellem vejskel og garagen ca 5 m med plads til endnu en bil. Skal det samlede p-areal opretholdes eller kan man nøjes med en p-plads på grunden?


Mvh Hans S.


parkering på egen grund ved fritliggende enfamiliehusuhs
Kære Hans S.  
Der kan i Kommune- eller Lokalplaner være forskellige krav til både antal og udformning af parkeringspladser på grunde i området. Der kan også være servitutter på grunden eller bestemmelser i grundejerforeningen der gælder for din grund.  
Ofte vil det være sådan at der skal anlægges en plads og udlægges areal til en mere - men hvad der gælder for din grund må du undersøge. Du kan på din kommunes hjemmeside se hvilke lokalplaner m.v. der gælder for din grund og i dit skøde se om der er servitutter. 


 

